|  |
| --- |
| **Budapest Főváros VII. kerület Erzsébetváros Önkormányzata**  Maár Balázsirodavezető |

Iktatószám:

Napirendi pont: ….

**ELŐTERJESZTÉS**

**A** Pénzügyi és Kerületfejlesztési Bizottság2024**.** október22 **-** eialakuló

ülésére

|  |  |
| --- | --- |
| **Tárgy:** | Informatikai rendszer üzemeltetési támogatása tárgyú beszerzési eljárást lezáró döntés meghozatala |

**Készítette:**

Hanzmann Noémi

ügyintéző

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű** **szavazattöbbség szükséges**

**Tisztelt Bizottság!**

A Polgármesteri Hivatalnak ’Informatikai rendszer üzemeltetési támogatásának ellátása’ tárgyában a jelenleg hatályos szerződés megszűnésére tekintettel szükségessé vált egy új beszerzési eljárás lebonyolítása. A feladat pontos műszaki leírását az ajánlattételi felhívás 4. pontja tartalmazza (2. melléklet).

A tárgyi feladatra határozott idejű szerződést kívánunk kötni, 2024. november 1 – 2025. október 31. közötti időszakra.

Figyelemmel a beszerzés becsült értékének összegére, Budapest Főváros VII. Kerület Erzsébetvárosi Polgármesteri Hivatal a IX/29-1/2024. iktatószámú engedély (1. melléklet) alapján beszerzési eljárást indított a Hivatal telephelyein működő ’Informatikai rendszer üzemeltetési támogatásának ellátása’ tárgyában.

Budapest Főváros VII. kerület Erzsébetváros Önkormányzatának és Budapest Főváros VII. kerület Erzsébetvárosi Polgármesteri Hivatala VI/16/2023. (XII.23.) számú Beszerzési Szabályzata (a továbbiakban: Beszerzési Szabályzat) rendelkezései alapján három gazdasági szereplő részére került megküldésre az ajánlattételi felhívás (2. melléklet), melyek a következők:

* POWER Informatikai Kft.
* Cogitnet Kft.
* SIGHTSPOT NETWORK Kft.

Az ajánlattételi határidőig, vagyis 2024. október 4. 14:00 –ig mindhárom cég megküldte ajánlatát (3-5. sz. mellékletek):

|  |  |  |
| --- | --- | --- |
| **Ajánlattevő megnevezése** | **Ajánlati ár** (bruttó) | **Megjegyzés** |
| SIGHTSPOT NETWORK Kft. | 22 707 600 Ft (nettó 17 880 000 Ft) | érvényes |
| POWER Informatikai Kft. | 18 440 400 Ft (nettó 14 520 000 Ft) | érvényes |
| Cogitnet Kft. | 28 194 000 Ft (nettó 22 200 000 Ft) | érvényes |

Az érvényes ajánlatok közül a bírálati jegyzőkönyv alapján (6. melléklet) a legelőnyösebb ajánlatot a POWER Informatikai Kft. nyújtotta be.

A Beszerzési Szabályzat IV. fejezet 2.3. és 2.4 pontjai alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek…”*

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

1. *A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során.* *Továbbá az eljárást lezáró érdemi döntés meghozatala során az IV. 2.3.2 a) - i) pontokban felsorolt esetekben.*

*Jelen pont alkalmazása esetén 3 ajánlat bekérése nem mellőzhető. A beérkezett ajánlatok értékeléséről bírálati jegyzőkönyv felvétele kötelező. Az alkalmazandó iratmintát a Szabályzat 1. számú melléklete tartalmazza.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A szükséges fedezet biztosítása rendelkezésre áll, Budapest Főváros VII. kerület Erzsébetváros Önkormányzata 2024. évi elfogadott költségvetésben az 5106 – Informatikai kiadások címen.

A fentiekre való tekintettel kérem, hogy a Tisztelt Bizottság az alábbi határozati javaslatot elfogadni, és a fentebb megjelölt tárgyú beszerzésre vonatkozó szerződés megkötését nettó 14 520 000 Ft + 3 920 400 Ft Áfa összegben a POWER Informatikai Korlátolt Felelősségű Társasággal (székhelye: 1036 Budapest, Galagonya utca 5. fszt. 8., adószáma: 23995794-2-41; cégjegyzékszám: 01 09 353992; képviseli: Kacskovics Miklós ügyvezető) engedélyezni szíveskedjen.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (X.22.) határozata informatikai rendszer üzemeltetési támogatásának ellátása tárgyú beszerzési eljárás lezárása tárgyban**

1. Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy Budapest Főváros VII. Kerület Erzsébetvárosi Polgármesteri Hivatal a POWER Informatikai Korlátolt Felelősségű Társasággal (székhelye: 1036 Budapest, Galagonya utca 5. fszt. 8., adószáma: 23995794-2-41; cégjegyzékszám: 01 09 353992; képviseli: Kacskovics Miklós ügyvezető) köt szerződést az ’Informatikai rendszer üzemeltetési támogatásának ellátása’ tárgyában mindösszesen nettó 14 520 000 Ft + 3 920 400 Ft Áfa, azaz bruttó 18 440 400 Ft összegben.
2. felkéri a Polgármestert, hogy gondoskodjon a szerződés aláírásáról.

**Felelős:** Niedermüller Péter polgármester

**Határidő:** 1. pont tekintetében 2024. 10.22.

2. pont tekintetében 2024. 11.30.

Maár Balázs

irodavezető

Informatikai és Ügyviteli Iroda

Mellékletek:

1. melléklet - Ajánlattételi felhívást engedélyező levél
2. melléklet - Ajánlattételi felhívás
3. melléklet – POWER Informatikai Kft ajánlata
4. melléklet – SIGHTSPOT NETWORK Kft. ajánlata
5. melléklet – Cogitnet Kft. ajánlata
6. melléklet - Bírálóbizottsági jegyzőkönyv