|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. október 22 - ei alakuló**

**ülésére**

|  |  |
| --- | --- |
| **Tárgy:** | Javaslat beszerzési eljárást lezáró döntésről a Garay u. 5. sz. alatti irodaházban villámvédelem kiépítése tárgyában |

**Készítette:**

Rutkai Noémi

Városüzemeltetési referens

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Jávori Péter irodavezető** |

**Tisztelt Bizottság!**

Budapest Főváros VII. Kerület Erzsébetvárosi Polgármesteri Hivatal 1076 Budapest, Garay utca 5. sz. alatti telephelye nincs felszerelve villámvédelmi berendezésekkel. Az 54/2014. (XII. 5.) BM rendelet (Országos Tűzvédelmi Szabályzat) szerint a 200m2-nél nagyobb alapterületű közösségi jellegű épületeknél szükséges az MSZ EN 62305 szabványsorozat szerint kialakított villámvédelmi rendszer kiépítése. A biztonságos munkavégzés feltételeinek megteremtéséhez és a hatósági előírások teljesítéséhez szükség van a szakmai normáknak megfelelő villámvédelem kiépítésére az épületen.

A villámvédelmi szabvány értelmében a villámvédelmi intézkedések szükségességét és fokozatát villámvédelmi kockázatelemzéssel kell meghatározni. A 2023-as évben elkészítésre kerültek a villámvédelmi kockázatelemzés és a kivitelezésre alkalmas villámvédelmi kiviteli tervek.

A Városüzemeltetési Iroda előzetes jegyzői jóváhagyást (1. melléklet) követően, a csatolt műszaki tartalommal és egyben ajánlattételi felhívással beszerzési eljárást indított a Budapest Főváros VII. kerület Erzsébetváros Önkormányzatának és Budapest Főváros VII. Kerület Erzsébetvárosi Polgármesteri Hivatalának VI/16/2023. (XII. 11.) Beszerzési Szabályzata (a továbbiakban: Szabályzat), valamint a villámvédelmi tervben meghatározott rendszerelemek gyártójának (DEHN) kivitelezői ajánlásai alapján.

A rendszer tervezésében résztvevő, helyismerettel is rendelkező alábbi gazdasági szereplőktől kért be Budapest Főváros VII. kerület Erzsébetváros Önkormányzata nevében a Városüzemeltetési Iroda ajánlatokat:

**PVV-Bitech Kft.** (székhely: 1039 Budapest, Szentendrei út 397; adószám: 10456055-2-41; cégjegyzékszám: 01-09-072723)

**Proburo Kft.** (székhely: 1037 Budapest, Folyóka utca 18. Fsz. 2. ajtó; adószám: 23783548-2-41; cégjegyzékszám: 01-09-977818)

**ROBEX Irányítástechnikai Kft.** (székhely:1154 Budapest, Kozák tér 13-16.; adószám: 12935167-2-42; cégjegyzékszám: 01-09-710811)

**Villámvédelem Kft.** (székhely: 2016 Leányfalu, Móricz Zsigmond út 132.; adószám: 22961673-2-13; cégjegyzékszám: 13-09-140839)

Három (3) gazdasági szereplő nyújtotta be árajánlatát (2-4. mellékletek) az ajánlattételi határidő lejártáig:

|  |  |  |
| --- | --- | --- |
| **Ajánlattevő megnevezése** | **Ajánlati ár** (nettó) | **Megjegyzés** |
| PVV-Bitech Kft. | 19.832.058,- | érvényes |
| **Proburo Kft.** | **14.273.898,-** | érvényes |
| Villámvédelem Kft. | 31.541.024,- | érvényes |

A csatolt bírálati jegyzőkönyv (5. melléklet) szerint a beszerzési eljárás érvényes és eredményes.

Összességében, a bírálati szempontok szerint **a legkedvezőbb árajánlatot a Proburo Korlátolt Felelősségű Társaság adta.**

A beszerzés fedezetét Budapest Főváros VII. kerület Erzsébetváros Önkormányzata 2024. évi elfogadott költségvetésében Budapest Főváros VII. Kerület Erzsébetváros Polgármesteri Hivatala 2024. évi beruházási kiadások előirányzatai, 5101 „Garay utca 5. villámvédelmi rendszer kiépítése” költségvetési sora biztosítja.

A Szabályzat IV. fejezete 2.4. pontja alapján a beszerzési eljárást lezáró érdemi döntés meghozatala a nettó 10.000.000,- Ft összeget elérő vagy meghaladó beszerzési érték esetén a Pénzügyi és Kerületfejlesztési Bizottság hatáskörébe tartozik.

***„2.4. A nettó 10.000.000 Ft összeget elérő vagy meghaladó beszerzési érték estén alkalmazandó eljárásrend:***

1. *A nettó 5.000.000 Ft összeget meghaladó, de a nettó 10.000.000 Ft összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. Továbbá az eljárást lezáró érdemi döntés meghozatala során a IV.2.3.2 a)-i) pontokban felsorolt esetekben.*
2. *A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztés a beszerzés tárgya szerinti Szakiroda készíti elő.”*

A fentiekre tekintettel kérem a Tisztelt Bizottságot, hogy szíveskedjen engedélyezni a szerződés megkötését a Garay utca 5. villámvédelmi rendszer kiépítése tárgyában a Proburo Korlátolt Felelősségű Társasággal 14.273.898,- Ft + ÁFA összegben.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága ......./2024. (X.22.) határozata Vállalkozási Szerződés megkötéséről Budapest Főváros VII. kerület Erzsébetváros Polgármesteri Hivatala és a Proburo Korlátolt Felelősségű Társaság között a Polgármesteri Hivatal Budapest VII. Garay u. 5. sz. telephelyén villámvédelmi rendszer kiépítése tárgyában**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. jóváhagyja a Budapest Főváros VII. Kerület Erzsébetvárosi Polgármesteri Hivatal (1073 Budapest, Erzsébet krt. 6., törzskönyvi azonosító száma: 507004, adószáma: 15507008-2-42, képviseli: Tóth János jegyző), valamint a Proburo Korlátolt Felelősségű Társaság (1037 Budapest, Folyóka u. 18. Fsz. 2. ajtó, cégjegyzékszám: Cg.01-09-977818, adószám: 14699823-2-13 képviseli: Szűcs Máté ügyvezető) közötti Vállalkozási Szerződés megkötését Budapest Főváros VII. Kerület Erzsébetvárosi Polgármesteri Hivatal 1076 Budapest, Garay u. 5. sz. alatti telephelyén villámvédelmi rendszer kiépítése tárgyában 14.273.898,- Ft + ÁFA összegben.
2. felkéri a Jegyzőt az 1. pont szerinti szerződés aláírására.

**Felelős:** Tóth János jegyző

**Határidő:** 1. pont tekintetében 2024. október 22.,

a 2. pont tekintetében 2024. november 15.

Budapest, 2024. október 9.

dr. Jávori Péter

Városüzemeltetési Iroda vezetője

Előterjesztés mellékletei:

* 1. melléklet: ajánlatkérés engedélyezése
* 2. melléklet: PVV-Bitech Kft. árajánlata
* 3. melléklet: Proburo Kft. árajánlata
* 4. melléklet: Villámvédelem Kft. árajánlata
* 5. melléklet: bírálati jegyzőkönyv