|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Kft. ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. október 22 - ei alakuló**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti Vásárcsarnok galériáján található közös használatú területre vonatkozó használati megállapodás megkötése tárgyában |

**Készítette:**

Péderi Tamás

Erzsébetvárosi Piacüzemeltetési Kft. ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A Magyar Posta Zrt.(székhely:1138 Budapest, Dunavirág u. 2-6.; cégjegyzékszám: 01-10-042463; adószám: 10901232-4-44; képviseli: Fülöp Gyula és Kalászos Roland – **1. számú melléklet**) mint Helyhasználó (a továbbiakban: Helyhasználó) használati szerződést kíván kötni a Budapest VII. kerület, Akácfa u. 42-48. sz. alatt található Klauzál téri Vásárcsarnok galéria szintjén (**2. számú melléklet**), a **3. számú mellékletet** képező fotón szereplő, 2,024 m2 (3,208m x 0,631m) alapterületű területen.

Az automata méretei:

* Magasság: 2313 mm + felette 400 mm hely a karbantartási munkálatok elvégzéséhez, mellyel a minimum magasság 2700 mm
* Szélesség: 3208 mm
* Mélység: 631 mm.

A Helyhasználó csomagok feladásához, illetve kézbesítéséhez kapcsolódó tevékenységet kíván végezni, melynek keretében a Helyhasználó a postai küldemények (csomagok) automatikus felvételét illetve kézbesítést lehetővé tevő automatizált eszközt (csomagküldő automatát) kíván elhelyezni, telepíteni és üzemeltetni.

A használati jogviszony először 1 év határozott időre jön létre, majd határozatlan idejű szerződéssé alakul 30 napos felmondási idővel.

A terület havi használati díja: 110.000 Ft + ÁFA, amely tartalmazza a használati díjat, üzemeltetési költséget, valamint a csomagautomata működéséhez szükséges elektromos áram költségét is.

A csomagautomata elhelyezéséhez, működtetésének biztosításához szükséges feladatok elvégzése a Használatba adó kötelezettségét képezi, a kialakítás költségét a Használatba adó viseli. A Használatba adó a csomagautomata elhelyezéséhez szükséges átalakítási munkálatok elvégzéséhez hozzájárul.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III. 31.) önkormányzati rendelete alapján:

*„1.§ (2*) *A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

*4. §(1) A Vásárcsarnokokban tevékenységet folytatni csak az Üzemeltető által kijelölt helyen és bérleti szerződés vagy helyhasználati jogosultság alapján lehetséges.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2024. (X.22.) határozata a Bp. VII. ker. Akácfa u. 42-48. sz. Klauzál téri Vásárcsarnok 2,024 m2 alapterületű részének használatba adása tárgyában**

Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága úgy dönt, hogy hozzájárul az Önkormányzat 100%-os tulajdonában álló Budapest, VII. kerület, Akácfa utca 42-48. szám alatti, 34306/2. hrsz.-ú Klauzál téri Vásárcsarnok galéria szintjén, az Akácfa utcai bejárathoz közelebbi oldalon, a 3. számú mellékletet képező fotón szereplő, 2,024 m2-es (3,208m x 0,631m) alapterületű részének a Magyar Posta Zrt.(székhely:1138 Budapest, Dunavirág u. 2-6.; cégjegyzékszám: 01-10-042463; adószám: 10901232-4-44; képviseli: Fülöp Gyula és Kalászos Roland) mint Helyhasználó részére történő használatba adásához az alábbi feltételek mellett:

* A használati jogviszony időtartama 1 év határozott idő, melynek lejártával a jogviszony határozatlan időtartamúvá válik 30 napos felmondási idővel.
* A terület havi helyhasználati díja: 110.000 Ft + ÁFA, amely tartalmazza az üzemeltetési költséget, valamint a a csomagautomata működéséhez szükséges elektromos áram költségét is.

A csomagautomata elhelyezéséhez, működtetésének biztosításához szükséges feladatok elvégzése a Használatba adó kötelezettségét képezi, a kialakítás költségét a Használatba adó viseli. A Használatba adó a csomagautomata elhelyezéséhez szükséges átalakítási munkálatok elvégzéséhez hozzájárul.

**Felelős:** Niedermüller Péter polgármester

**Határidő:** 2024. december 2.

Budapest, 2024. október 22.

Péderi Tamás

Erzsébetvárosi Piacüzemeltetési Kft. ügyvezetője

Előterjesztés mellékletei:

1. számú melléklet: Magyar Posta Zrt. cégkivonata
2. számú melléklet: ajánlatot tartalmazó levél
3. számú melléklet: helyszíni fotó