|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2024. október 22 - ei alakuló**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a „*Önkormányzati tulajdonú ingatlanokban földgáz üzemű fűtés és egyéb épületgépészeti rendszerek kiépítése”*tárgyú bonyolítói keretszerződés jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata (a továbbiakban: Önkormányzat) és az EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság (a továbbiakban: EVIN Nonprofit Zrt. vagy Társaság) között önkormányzati ingatlangazdálkodási feladatok ellátása tárgyában érvényben lévő *közszolgáltatási szerződés 1. számú mellékletének (az előterjesztés 1. számú melléklete)* 9. pontja (2. bekezdése) alapján a Közszolgáltató külön szerződés alapján és a jelen fejezetben foglalt rendelkezések szerint végzi az ingatlanokban az üzemeltetéssel összefüggő, a használhatóság biztosítására irányuló kisebb felújítási munkákat és a veszély-elhárítási feladatokat, melyek csak a jogszabályokban meghatározott tulajdonosi, illetve bérbeadói kötelezettségek körére terjednek ki, figyelembe véve az adott ingatlanra vonatkozó bérleti szerződés rendelkezéseit is.”.

A Társaság által üzemeltetett önkormányzati tulajdonú lakás- és nem lakás céljára szolgáló ingatlanokban gyakran előfordul, hogy a földgáz üzemű fűtést biztosító berendezések, rendszerek meghibásodnak, mérőórák elavulnak, vagy más, az ingatlan rendeltetésszerű használatát akadályozó, de közvetlenül nem baleset- vagy életveszélynek minősülő épületgépészeti probléma lép fel, melyek megoldása nagyon rövid határidővel szükséges. A Társaság az ilyen kisebb felújításnak minősülő munkák költségét a közszolgáltatási szerződése terhére nem tudja elszámolni, ezért azok finanszírozása bonyolítói keretszerződés alapján valósulhat meg. A bonyolítói keretszerződés alapján elvégzendő munkákat a műszaki leírás tartalmazza, mely (*az előterjesztés 2. számú melléklete)*.

A felújítás kivitelezésének finanszírozása érdekében bonyolítói keretszerződés megkötése szükséges. A bonyolítói keretszerződés (*a határozati javaslat 1. sz. melléklete*) keretösszege 46.350.000,- Ft + ÁFA, azaz bruttó 58.864.500, -Ft, mely az Önkormányzat 2024. évi költségvetéséről szóló 6/2024. (II. 21.) önkormányzati rendeletében biztosított.

Fentiek alapján kérjük a T. Bizottságot, hogy a bonyolítói keretszerződés megkötéséhez hozzájárulni szíveskedjen.

A döntési jogosultságot jelen ügyben Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012.(III.26.) számú rendelet 5. § (1-2) bekezdése biztosítja.

*„5.§ (1) Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága – a továbbiakban: Pénzügyi és Kerületfejlesztési Bizottság – gyakorolja az Önkormányzatot megillető tulajdonosi jogokat az alábbi kivételekkel:*

*a) azon tulajdonosi jogkörök, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal;*

*b) azon tulajdonosi jogkörök, amelyeket e rendelet, vagy más önkormányzati rendelet utal a Képviselő-testület, a Képviselő-testület más bizottsága, vagy a polgármester hatáskörébe.*

*(2) A Képviselő-testület gyakorolja a tulajdonosi jogokat*

*a) a nettó ötvenmillió forint forgalmi értéket meghaladó vagyonelemről, vagy vagyonösszességről - a továbbiakban együtt: vagyonról - rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve a 24. § (2) bekezdése szerinti ún. nem nevesített tulajdonosi nyilatkozatok megtételét)* *esetében;”*

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2024. (X.22.) határozata az EVIN Nonprofit Zrt. és Budapest Főváros VII. kerület Erzsébetváros Önkormányzata között *„Önkormányzati tulajdonú ingatlanokban földgáz üzemű fűtés és egyéb épületgépészeti rendszerek kiépítése”* tárgyú bonyolítói szerződés jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a határozati javaslat mellékletét képező *„Önkormányzati tulajdonú ingatlanokban földgáz üzemű fűtés és egyéb épületgépészeti rendszerek kiépítése”* tárgyú, bruttó 58.864.500, -Ft összegű bonyolítói szerződés megkötéséhez.
2. Felkéri a Polgármestert és az EVIN Nonprofit Zrt. vezérigazgatóját a bonyolítói szerződés aláírására.

**Felelős:** Niedermüller Péter polgármester

**Határidő:** 1. pont tekintetében: 2024. október 22., a 2. pont tekintetében 2024. október 31.

Budapest, 2024. október 10.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletek:

1. számú melléklet – EVIN Közszolgálatási szerződés\_Lakás és helyiséggazdálkodási feladatok ellátására
2. számú melléklet – Műszaki leírás\_Földgáz üzemű épületgépészeti munkák

Határozati javaslat melléklet:

1. számú melléklet – Bonyolítói keretszerződés (1. számú melléklettel együtt)\_ Földgáz üzemű épületgépészeti munkák