**KERETSZERZŐDÉS**

**az alábbi felek között**

**BUDAPEST FŐVÁROS VII. KER. ERZSÉBETVÁROS ÖNKORMÁNYZATA**

**mint végső felhasználó**

**‑ és az ‑**

**EnergyHub Energetikai Tanácsadó KFT.**

**mint energetikai tanácsadó**

**2024. 10. 01.**

**KERETSZERZŐDÉS**

A jelen Keretszerződés (a ***Szerződés***) az alábbi felek (külön-külön a ***Fél***; együttesen a ***Felek***) között jött létre:

1. **BUDAPEST FŐVÁROS VII. KER. ERZSÉBETVÁROS ÖNKORMÁNYZATA** (székhely: 1073 Budapest, Erzsébet körút 6.; PIR szám: 735704; adószám: 15735708-2-42;   
   képviseli: Niedermüller Péter, Polgármester, mint Végső Felhasználó (a **Végső Felhasználó**); és az
2. **EnergyHub Energetikai Tanácsadó Kft.** (székhely: 1112 Budapest, Budaörsi út 161.; cégjegyzékszám: 01-09-384161; adószám: 29227228-2-43; képviseli: Tóth Zoltán ügyvezető, mint EnergyHub (**EnergyHub**).

**PREAMBULUM**

1. A Végső Felhasználó, az EnergyHub – mint energetikai tanácsadó – által kifejtett lényeges hozzájárulás miatt az energiahatékonyságról szóló 2015. évi LVII. törvény (***Ehat.***) szerinti Energiahatékonyságot javító beruházások (Továbbiakban: Beruházás) / Intézkedések (Továbbiakban: Intézkedés) végrehajtása (Egyéni fellépés) mellett döntött.
2. A Beruházásokból / Intézkedésekből az Ehat. szerinti energiamegtakarítás keletkezik. Tekintettel arra, hogy az Ehat. végrehajtásáról szóló 122/2015. (V. 26.) Korm. rendelet (***Ehat. Vhr.***) szerint az addicionális és az Ehat. szerinti lényeges hozzájárulást az EnergyHub fejtette ki a Beruházáshoz / Intézkedéshez (Egyéni fellépéshez), továbbá arra, hogy a Beruházásból / Intézkedésből (Egyéni fellépésből) keletkező energiamegtakarításért az EnergyHub ellenértéket fizet a Végső Felhasználónak, a keletkező energiamegtakarítás kizárólagos jogosultja az EnergyHub.
3. A Végső Felhasználó hozzájárulása alapján és megbízásából az EnergyHub a Végső Felhasználó Beruházásából / Intézkedéséből (Egyéni fellépéséből) származó energia-megtakarítás megállapítása céljából energetikai auditot, míg az Ehat. szerinti katalógus intézkedések megállapítása céljából egyszerűsített számításokkal alátámasztott dokumentációt készít vagy készíttet, és az így megállapított energiamegtakarítást az Ehat. előírásai szerint alvállalkozó igénybevételével hitelesítteti. A Magyar Energetikai és Közmű-szabályozási Hivatal (***Hivatal***) által névjegyzékbe vett energetikai auditáló szervezet által hitelesített energiamegtakarítás – mint az Ehat. szerinti vagyoni értékű jog – az EnergyHub kizárólagos tulajdonát képezi a fenti (B) pontban rögzítettekből következően.
4. Az EnergyHub az alábbiakban definiált Hitelesített Energiamegtakarítással, mint az Ehat. szerinti vagyoni értékű joggal, maga jogosult rendelkezni és azt az Ehat. szerinti kötelezett feleknek értékesíteni.

**ezért**, a Felek az alábbiak szerint állapodnak meg.

# Definíciók, értelmezés

* 1. A jelen Keretszerződésben használt, nagy kezdőbetűs kifejezések az alábbiakban meghatározott jelentéssel bírnak:

**Addicionalitás** jelenti az Ehat. 122/2015. (V. 26.) Korm. rendelet (**Vhr**). 7. sz. melléklete szerinti, a jelen Keretszerződés aláírásakor hatályos addicionalitási kritériumokat.

**ÁFA** jelenti az Áfa tv. alapján fizetendő általános forgalmi adót.

**Átadandó Dokumentumok** jelentenek minden olyan, a Végső Felhasználó birtokában lévő, lényeges dokumentumot, amelyek a Beruházással/Intézkedéssel kapcsolatosak, és amelyek a mindenkor hatályos Ehat. szerinti kötelezett felek energiamegtakarítási kötelezettségének teljesítéséhez és annak bizonyításához szükségesek a Hivatal, bármely más hatóság, vagy egyéb harmadik személy irányában, amelyek különösen az 1. sz. mellékletben meghatározott dokumentumokat jelentik.

**Beruházás/Intézkedés** a jelen Keretszerződés 2.3 pontjában hivatkozott és a Megrendelőben pontosan rögzített jelentéssel bír. A Beruházás és / vagy az Intézkedés kifejezések kizárólag az Ehat. szerinti jelentéstartalommal bírnak, tehát az Ehat. szerinti Beruházást és / vagy Intézkedést, mint az Ehat. szerinti „Egyéni fellépést” jelenti.

**ITT** jelenti az Intézkedés Támogató Tájékoztatót.

**BTT** jelenti a Beruházás Támogató Tájékoztatót.

**Egyéni fellépés** az Ehat. szerinti jelentéssel bír.

**Előszűrés** annak EnergyHub általi megállapításához szükséges, hogy a Végső Felhasználó által tervezett Beruházás / Intézkedés alkalmas lehet-e az Ehat. szerinti energiamegtakarítás eléréséhez, megvalósításához, megállapításához és hitelesítéséhez.

**Ehat.** jelenti az energiahatékonyságról szóló 2015. évi LVII. törvényt.

**Ehat. Vhr.** jelenti a 122/2015. (V. 26.) Korm. rendeletet.

**Ellenérték** a jelen Keretszerződés 2.9. pontjában rögzített jelentéssel bír.

**Első jogosult személyéről szóló megállapodás:** 2023. június 24-én vagy azt követően megkezdett Beruházással érintett egyéni fellépések esetén az energiamegtakarítás első jogosultját az egyéni fellépéssel érintett végső felhasználó és a lényeges hozzájárulást kifejtő személy közötti írásbeli megállapodásban kell megjelölni. E megállapodást az egyéni fellépés megkezdése előtt kell megkötni, a megállapodás tartalmazza a lényeges hozzájárulás módját és mértékét, valamint rögzíti azt a tényt, hogy a hozzájárulás lényeges hatással volt a végső felhasználó egyéni fellépése érdekében hozott döntésére.

**Hitelesített Energiamegtakarítás** a jelen Keretszerződés 2.8 pontjában meghatározott jelentéssel bír.

**Hivatal** az Előzmények (C) pontjában rögzített jelentéssel bír.

**HUF** jelenti a magyar forintot, mint Magyarország hivatalos pénznemét.

**Lényeges hozzájárulás** az Ehat. szerinti jelentéssel bír.

**Megrendelő** jelenti azt az egyedi szerződést, amelyben a Felek az adott, tényleges Beruházás / Intézkedés adatait és a kapcsolódó egyedi szerződéses feltételeiket rögzítik a jelen Keretszerződés alapján.

**Munkanap** jelent szombat, vasárnap és alkalmazandó jogszabályok alapján munkaszüneti napnak minősülő napok kivételével minden naptári napot.

**Nap** jelenti a naptár szerinti napokat.

**EnergyHub Bankszámlája** jelenti az EnergyHub [Raiffeisen Bank Zrt.-nél (székhely: 1133 Budapest, Váci út 116-118.; BIC: UBRTHUHB) vezetett 12011375-01768138-00100007 számú bankszámláját.

**EnergyHub Szavatosság** jelenti a jelen Szerződés 8. pontjában rögzített szavatosságot.

**Ptk.** jelenti Magyarország Polgári Törvénykönyvéről szóló 2013. évi V. törvényt.

**Várható Energiamegtakarítás** a jelen Keretszerződés 2.3 pontjában foglalt jelentéssel bír.

**Végső Energiamegtakarítás** a jelen Keretszerződés 2.8 pontjában foglalt jelentéssel bír, és amely a Zárás és a Hitelesített Energiamegtakarítás alapjául szolgál.

**Végső Felhasználó Bankszámlája** jelenti a Végső Felhasználó ……………………………………………(Bank neve) (székhely: ………………………………..; BIC: …………………………..) vezetett ……………………………………………… számú bankszámláját.

**Végső Felhasználói Szavatosság** jelenti a Végső Felhasználó jelen Keretszerződésben és a Megrendelőn rögzített szavatosságát.

**Zárás** jelenti a Zárási Feltételek jelen Keretszerződés rendelkezései szerinti teljesítését, ideértve az Átadandó Dokumentumoknak az átadását.

**Zárási Feltételek** a jelen Keretszerződés 6.1.1 pontjában meghatározott jelentéssel bír.

**Zárási Jegyzőkönyv** a jelen Keretszerződés 6.2 pontjában meghatározott jelentéssel bír.

**Zárás Napja** az a nap, amelyen a Felek a Zárási Feltételek teljesülését megállapítják.

* 1. A jelen Keretszerződésben

1. a fejezetcímek csak az egyszerűbb hivatkozást szolgálják,
2. ahol a szövegkörnyezet ezt lehetővé teszi, az egyes szám magában foglalja a többes számot és fordítva is,
3. kivéve, ahol ennek az ellenkezője megjelölésre került, a jelen Keretszerződésben a Végső Felhasználóra vagy az EnergyHub-ra való hivatkozást úgy kell érteni, hogy az magában foglalja ezek jogutódjait és engedményeseit is, valamint e jogutódok és engedményesek jogutódjait,
4. bármely szerződésre vagy jognyilatkozatra való hivatkozást, ahol alkalmazandó, úgy kell érteni, hogy magában foglalja e szerződés vagy jognyilatkozat módosítását, kiegészítését is.
   1. A Felek kifejezetten és visszavonhatatlanul rögzítik, hogy a Keretszerződés nem tekinthető a Megrendelő, mint egyedi szerződés megkötésére irányuló előszerződésnek.
   2. A jelen Keretszerződésben rögzített bármely szerződési feltétel kizárólag abban az esetben nem irányadó a Megrendelőre (mint a Felek közötti egyedi szerződésre), ha a Megrendelő kifejezetten így rendelkezik. A Megrendelő tehát a jelen Keretszerződést kiegészítő szabályokat tartalmaz a Megrendelő kifejezett, ezzel ellentétes rendelkezése hiányában.
   3. A Felek kifejezetten rögzítik, hogy a jelen Keretszerződést és annak mellékleteit egyedileg megtárgyalták, a jelen Keretszerződés tehát nem tekinthető az EnergyHub általános szerződési feltételeinek.
   4. **Mellékletek:**
5. Átadandó Dokumentumok listája
6. Megrendelő mintája és mellékletei:

2/1. Addicionalitás nyilatkozat minta

2/2. Nyilatkozat alternatív szakpolitikai intézkedés igénybevételéről minta

1. Zárási Jegyzőkönyv mintája és melléklete:

3/1. EKR Hitelesítés minta

1. Kapcsolattartó adatlap

# a KERETszerződés tárgya és célja

* 1. Az EnergyHub a 2023. június 24. előtt megkezdett Beruházásról/Intézkedésről szóló, Végső Felhasználónak adott Beruházás támogató tájékoztató (**BTT**) átadás-átvételét követően, továbbá a 2023. június 24-én vagy azt követően megkezdett Beruházások esetén az Első jogosult személyéről szóló megállapodás aláírása után, valamint a 2023. június 24-én vagy azt követően megkezdett Intézkedések esetén az Intézkedés Támogató Tájékoztató **(ITT)** átadását-átvételét követően a Felek a jelen Keretszerződésben rögzítik a jogviszonyukat keretjelleggel szabályozó szerződési feltételeket.
  2. Az EnergyHub a Végső Felhasználó adatszolgáltatása alapján megkezdi a Végső Felhasználó által megvalósítani kívánt, Beruházás/ Intézkedés ún. előszűrését. Az előszűrés annak EnergyHub általi megállapításához szükséges, hogy a tervezett Beruházás / Intézkedés alkalmas lehet-e az Ehat. szerinti energiamegtakarítás eléréséhez, megvalósításához, megállapításához és hitelesítéséhez.
  3. Amennyiben az előszűrés alapján a Végső Felhasználó Beruházása / Intézkedése – az EnergyHub egyoldalú döntése alapján – alkalmas az Ehat. szerinti energiamegtakarítás elérésére, a Felek a **Megrendelőn**, mint egyedi szerződésben rögzítik a Beruházásra / Intézkedésre (**Beruházás / Intézkedés**) vonatkozó egyedi szerződési feltételeiket. A Felek a Megrendelőn rögzítik a Beruházás / Intézkedés azonosító adatait, a Beruházásból / Intézkedésből a Megrendelő aláírásának időpontjában várhatóan keletkező energiamegtakarítás (**Várható Energiamegtakarítás**) összegét és a további szükséges feltételeket.
  4. A jelen Keretszerződés és a Megrendelő a „keretszerződés” és az „egyedi szerződés” viszonyában áll egymással. A Felek a jelen Keretszerződésben rögzítik mindazon szerződéses feltételt, amely a jelen Keretszerződés aláírását követően a Felek által az adott Beruházás / Intézkedés vonatkozásában aláírandó Megrendelőben nem szerepel, míg a Felek a Megrendelőben rögzítik az adott Beruházáshoz / Intézkedéshez kapcsolódó egyedi szerződéses feltételeket.
  5. A Felek kifejezetten rögzítik, hogy a Megrendelő jelen Keretszerződéshez csatolt mintájának feltételeit kifejezetten, egyedileg megtárgyalták, a Megrendelő melléklet szerinti tartalma tárgyalásuk eredményeit rögzíti. A Felek kötelezettséget vállalnak arra, hogy amennyiben egymással egyedi szerződést kötnek a Keretszerződés alapján, azt a Megrendelő szerinti tartalommal teszik meg.
  6. A Felek a Beruházás / Intézkedés megvalósítását követően állapítják meg a Zárási Feltételek teljesülését és rögzítik azt a Zárási Jegyzőkönyvben.
  7. Tekintettel arra, hogy az Ehat. Vhr. szerint addicionálisnak minősülő és lényeges hozzájárulást az EnergyHub fejtette és fejti ki a Megrendelő szerinti Beruházáshoz / Intézkedéshez az Intézkedés esetén az ITT-ben vagy BTT-ben, míg a Beruházás esetében BTT-ben vagy az Első jogosult személyéről szóló megállapodásban és a Megrendelőn (ideértve annak mellékleteit) pontosan meghatározott tartalommal, továbbá arra, hogy a Beruházásból / Intézkedésből keletkező energiamegtakarításért az EnergyHub a Megrendelőn rögzített Ellenértéket fizet a Végső Felhasználónak, a Felek kifejezetten és visszavonhatatlanul rögzítik, hogy a Megrendelő szerinti Beruházásból / Intézkedésből keletkező energiamegtakarítás első jogosultja az EnergyHub.
  8. Az EnergyHub a Beruházásból / Intézkedésből keletkező, GJ / év mértékegységben kifejezett Végső Energiamegtakarítás megállapítása céljából energetikai auditot készít vagy készíttet, és az így megállapított Végső Energiamegtakarítást (a **Végső Energiamegtakarítás**) az Ehat. előírásai szerint alvállalkozóval hitelesítteti (a **Hitelesített Energiamegtakarítás**). A Hitelesített Energiamegtakarítás – mint az Ehat. szerinti vagyoni értékű jog – az EnergyHub kizárólagos tulajdonát képezi a 2.7 pontban kifejtettekre is figyelemmel.
  9. A Végső Energiamegtakarítás értékének megfelelően az EnergyHub az 5. pontban meghatározottak szerint kiszámított és a Megrendelőn meghatározott ellenértéket (**Ellenérték**) köteles fizetni a Végső Felhasználónak.
  10. A Felek kifejezetten rögzítik, hogy jogszabály eltérő rendelkezése hiányában nem számolható el az energiamegtakarítási kötelezettség teljesítéseként olyan egyéni fellépésből származó energiamegtakarítás, amely 2020. január 16. előtt megkezdődött.
  11. A Felek kifejezetten rögzítik, hogy amennyiben az előszűrés alapján az EnergyHub megállapítja, hogy a tervezett Beruházásból / Intézkedésből nem keletkezik legalább 100,00 GJ energiamegtakarítás, az EnergyHub nem köteles a Megrendelő, mint egyedi szerződés Végső Felhasználóval való megkötésére, már létrejött Megrendelő esetén pedig jogosult a Keretszerződés 9.4 pontjában foglalt jogai gyakorlására.

# A végső felhasználó jogai és kötelezettségei

* 1. A Végső Felhasználó a Beruházás / Intézkedés elkészültének tényéről haladéktalanul köteles értesíteni az EnergyHub-ot és köteles a Beruházás / Intézkedés elkészültét hitelt érdemlően igazolni az EnergyHub felé (pl. átadás-átvételi jegyzőkönyvek, teljesítési igazolások, stb. másolatainak EnergyHub részére történő átadásával), és az EnergyHub erre irányuló kérése esetén köteles az EnergyHub számára a helyszíni megtekintés lehetőségét a Felek által egyeztetett időpontban, de nem később, mint a Beruházás/Intézkedés elkészültét követő 10 Munkanapon belül biztosítani.
  2. A Végső Felhasználót folyamatos együttműködési és tájékoztatási kötelezettség terheli az EnergyHub irányában a jelen Keretszerződés és a Megrendelő, mint egyedi szerződés megkötése, teljesítése és megszűnése kapcsán.
  3. A Végső Felhasználó a 3.2 pontban rögzített általános együttműködési kötelezettségen túl köteles:
     1. Az Átadandó Dokumentumok EnergyHub által megjelölt formában, minőségben történő átadására elektronikus úton, az egyes dokumentumok Végső Felhasználónál történő rendelkezésre állását követően haladéktalanul, de legkésőbb 5 napon belül az EnergyHub számára.
     2. A Beruházásból / Intézkedésből keletkező Végső Energiamegtakarítás megállapításához, auditálásához és hitelesítéséhez szükséges minden, az Átadandó Dokumentumok körében esetlegesen nem szereplő adatokat és igazolásokat az adatok, igazolások Végső Felhasználónál történő rendelkezésére állását követően haladéktalanul, de legkésőbb 5 napon belül az EnergyHub számára írásban, elektronikus úton átadni.
     3. Tájékoztatni az EnergyHub-ot minden, a Végső Energiamegtakarítás megállapítása, auditálása és hitelesítése, továbbá az Ellenérték megállapítása szempontjából releváns, az Átadandó Dokumentumokban esetlegesen nem szereplő körülményről.
  4. A Végső Felhasználó kifejezetten kötelezettséget vállal arra, hogy minden tőle elvárható erőfeszítést megtesz annak érdekében, hogy a Várható Energiamegtakarítás ténylegesen megkeletkezhessen.
  5. A Végső Felhasználó kifejezetten kötelezettséget vállal arra, hogy a Beruházást / Intézkedést legalább 5 évig üzemben tartja, vagy ha a Beruházás / Intézkedés élettartama 5 évnél rövidebb, akkor annak élettartamáig, annak érdekében, hogy a Végső Energiamegtakarítás megkeletkezzen és rendelkezésre álljon.
  6. A Végső Felhasználó kötelezettséget vállal arra, hogy a jelen Keretszerződés által létrehozott jogviszonyban, továbbá a Megrendelő alapján kizárólag a valóságnak megfelelő és hiánytalan adatokat és információkat szolgáltat az EnergyHub-nak, amennyiben pedig egy átadott adat / információ az átadást követően valótlannak vagy hiányosnak bizonyul, erről haladéktalanul, írásban értesíti az EnergyHub-ot. A Végső Felhasználó a hibás, valótlan vagy hiányos adatszolgáltatásért felelősséggel tartozik.

# Az EnergyHub JOGAI ÉS KÖTELEZETTSÉGEI

* 1. Az EnergyHub-ot folyamatos együttműködési és információ-átadási kötelezettség terheli a Végső Felhasználó irányában a jelen Keretszerződés és a Megrendelő, mint egyedi szerződés megkötése, teljesítése és megszűnése kapcsán.
  2. Az EnergyHub fő kötelezettségei a Beruházásból/Intézkedésből keletkező energiamegtakarítás kapcsán az alábbiak:
     1. A Végső Energiamegtakarítás megállapítása vagy megállapíttatása energetikai auditor vagy energetikai auditáló szervezet által kiállított energetikai dokumentáció alapján, az Ehat. végrehajtására kiadott kormányrendelet szerinti átváltási tényezők, valamint számítási módszerek és elvek figyelembevételével az irányadó jogszabályok szerinti vagy Ehat. szerinti „katalógus” jegyzék alapján;
     2. A Végső Energiamegtakarítás a Hivatal által névjegyzékbe vett – kötelezett félnek vagy a kötelezett féllel egy vállalkozáscsoportba tartozó szervezetnek nem minősülő – energetikai auditáló szervezet általi hitelesíttetése, amely hitelesítés tartalmazza a Hitelesített Energiamegtakarítás pontos mennyiségét GJ / év mértékegységben és tartalmazza a jogszabályok, a Hivatal vonatkozó előírásai és a szakmai előírások szerinti információkat;
     3. A Végső Energiamegtakarítás Ellenértékének megfizetése a Végső Felhasználó számára a jelen Keretszerződésben foglalt előírások szerint.

# Az Ellenérték

* 1. **A Végső Energiamegtakarítás mértékegysége, az Ellenérték megállapítása**
     1. A Végső Energiamegtakarítás mértékegysége 1,00 GJ. 1,00 GJ Végső Energiamegtakarítás fajlagos nettó (ÁFA nélküli) ellenértéke minimum 5.000 (azaz ötezer) HUF + ÁFA / 1,00 GJ. A Végső Energiamegtakarítás pontos és végleges, 1,00 GJ Végső Energiamegtakarítás fajlagos nettó (ÁFA nélküli) ellenértékét a Felek a Megrendelőn rögzítik.
     2. Az EnergyHub a Végső Energiamegtakarítás GJ mennyiségének és a Megrendelőn rögzített fajlagos ellenértékének szorzataként előálló ellenérték-összeget (az **Ellenérték**) köteles megfizetni a Végső Felhasználó részére.
     3. A Felek kifejezetten rögzítik, hogy az Ellenérték meghatározásakor az EnergyHub által a Végső Felhasználó számára nyújtott szolgáltatások ellenértékét figyelembe veszik.
  2. **Az Ellenérték megfizetése**

Az EnergyHub az 5.1.2 pont szerint kiszámított Ellenérték teljes összegét a Zárási Feltételek maradéktalan teljesítése esetén, a Végső Felhasználó által a Zárás Napját követő 5 napon belül kiállított számla alapján, a számla EnergyHub általi kézhezvételétől számított 45 napos fizetési határidőn belül, a Végső Felhasználó Bankszámlaszámára történő banki átutalás útján köteles megfizetni. A Végső Felhasználó köteles a számlán feltűntetni a megrendelő azonosítószámát (ún. Purchase Order ”PO” szám) a Megrendelő alapján.

* 1. **Az ENERGYHUB fizetési kötelezettségének teljesítése, a fizetési késedelem jogkövetkezményei**
     1. AZ EnergyHub az Ellenérték összegét HUF-ban köteles megfizetni. Az Ellenértéket a mindenkor hatályos ÁFA törvénynek (2007. évi CXXVII. törvény) megfelelő mértékű ÁFA terheli.
     2. Az Ellenérték akkor tekintendő megfizetettnek, amikor annak teljes összege a Végső Felhasználó Bankszámláján jóváírásra került.
     3. Amennyiben az EnergyHub az Ellenérték megfizetésével késedelembe esik, úgy a Ptk. szerint a vállalkozások közötti szerződés esetén irányadó késedelmi kamatot köteles megfizetni a Végső Felhasználó számára.

# Zárás

* 1. **Zárási Feltételek**
     1. A Felek rögzítik, hogy az 5.2 pont szerint kiszámított Ellenérték EnergyHub általi megfizetésének előfeltétele az összes alábbi feltétel maradéktalan teljesülése (a **Zárási Feltételek**):

1. a Felek aláírták az Intézkedés esetén a Beruházás Támogató Tájékoztatót vagy Intézkedés Támogató Tájékoztatót, Beruházás esetében a Beruházás Támogató Tájékoztatót vagy az Első jogosult személyéről szóló megállapodást, a jelen Keretszerződést és a Megrendelőt, amelyek a Záráskor hatályban vannak;
2. a Megrendelő mellékleteiben foglalt nyilatkozatokat a Végső Felhasználó megfelelően kitöltötte és aláírta;
3. a Beruházás / Intézkedés megvalósult;
4. a Beruházásból / Intézkedésből az Ehat. értelmében energiamegtakarítás keletkezik;
5. a Végső Energiamegtakarítást energetikai auditor vagy energetikai auditáló szervezet által kiállított energetikai dokumentáció alapján, az Ehat. végrehajtására kiadott kormányrendelet szerinti átváltási tényezők, valamint számítási módszerek és elvek alkalmazásával az irányadó jogszabályok szerint vagy az Ehat. szerinti „katalógus” jegyzék alapján megállapítják;
6. a Végső Energiamegtakarítást a Hivatal által névjegyzékbe vett, a jogszabályi előírásoknak megfelelő energetikai auditáló szervezet hitelesíti, amely hitelesítés tartalmazza a Hitelesített Energiamegtakarítás pontos mennyiségét GJ / év mértékegységben és tartalmazza a jogszabályok, a Hivatal vonatkozó előírásai és a szakmai előírások szerinti információkat;
7. a Beruházásból / Intézkedésből keletkező energiamegtakarítás (ideértve annak bármely részét), a Végső Energiamegtakarítás (ideértve annak bármely részét), és az az alapján képződött Hitelesített Energiamegtakarítás (ideértve annak bármely részét) per-, igény-, teher- és harmadik személy jogától mentes;
8. a Végső Felhasználói Szavatosság a Zárás Napján megfelel a valóságnak (a Felek úgy tekintik, mintha a Végső Felhasználó Végső Felhasználói Szavatosságban foglalt kijelentése ezen időpontban megismétlésre került volna); és
9. a Végső Felhasználó az Átadandó Dokumentumokat és az EnergyHub által a 3.3.2 pontban foglaltak alapján igényelt dokumentumokat hiánytalanul átadta az EnergyHub részére.
   1. **Zárási Jegyzőkönyv**

A Felek a Zárási Feltételek teljesüléséről jegyzőkönyvet vesznek fel, amelyben rögzítik (i) a Zárás Napját, (ii) a Zárási Feltételek teljesülését, (iii) az Átadott Dokumentumok és (iv) minden egyéb, bármelyik Fél által a Zárás szempontjából lényegesnek tekintett körülményt (a **Zárási Jegyzőkönyv**). A Zárási Jegyzőkönyv mintáját a jelen Keretszerződés 3. számú melléklete tartalmazza.

# A végső felhasználói Szavatosság

A Végső Felhasználó visszavonhatatlanul kijelenti és szavatolja, hogy a jelen Keretszerződés megkötésére jogosult, továbbá, hogy az EnergyHub számára a Végső Felhasználó által megvalósítani kívánt Beruházással / Intézkedéssel kapcsolatosan szolgáltatott adatok és információk megfelelnek a valóságnak. A Végső Felhasználó a Megrendelőn rögzített további szavatosságokat vállalja az EnergyHub felé a Megrendelő aláírásával (a jelen Keretszerződésben és a Megrendelőn rögzített szavatosság együtt **Végső Felhasználói Szavatosság**).

# az ENERGYHUB szavatossága

AZ EnergyHub a jelen Keretszerződés aláírása időpontjának, valamint a Zárás Napjának hatályával (a Felek úgy tekintik, mintha az EnergyHub kijelentése ezen időpontban megismétlésre került volna) visszavonhatatlanul kijelenti és szavatolja, hogy a jelen Keretszerződés megkötésére, a Beruházásból / Intézkedésből származó energiamegtakarítás és a Hitelesített Energiamegtakarítás által megtestesített jog tulajdonlására jogosult (az **EnergyHub Szavatossága**).

# a szerződés időtartama, Megszűnése

* 1. **A Szerződés időtartama**
     1. A Felek a jelen Keretszerződést 2030. december 31-ig tartó határozott időtartamra kötik. A Felek a Megrendelőn határozzák meg az adott Megrendelő, mint egyedi szerződés időtartamát.
     2. A Keretszerződést bármely fél jogosult 90 napos felmondási idővel egyoldalúan megszűntetni. A felmondást a másik félhez címzett és postai úton megküldött, cégszerűen aláírt írásos nyilatkozatban lehet megtenni. A Felek megállapodnak, hogy amennyiben a Keretszerződést a Végső Felhasználó olyan időpontra kívánja megszűntetni, amikor a Megrendelőn feltűntetett projekt teljesítése folyamatban van, úgy az adott projekt teljesítéséig és az adott Megrendelőben foglalt kötelezettségek és az Ellenérték teljesítéséig a jogviszony nem szűnik meg.
     3. A Megrendelő időtartamának lejárata vagy egyéb okból történő megszűnése nem eredményezi a Keretszerződés automatikus megszűnését. Amennyiben a Keretszerződés alapján a Felek Megrendelőt már aláírtak, a Keretszerződés kizárólag a már aláírt Megrendelővel együtt szüntethető meg. Az aláírt Megrendelő(k) ugyanakkor a Keretszerződéstől függetlenül, önállóan is megszüntethető(k).
     4. A következő fejezetekben foglalt rendelkezések hatálya a Keretszerződés és / vagy a Megrendelő bármely okból történő megszűnése esetén is tovább él: 5., 7., 8., 9., 10., 11., 15. fejezetek.
  2. **A megszűnés esetei**
     1. A Felek megállapodása értelmében a jelen Keretszerződés megszűnik az alábbi esetekben:

1. ha azt a Felek közös megegyezéssel, írásban megszüntetik;
2. a Végső Felhasználó rendkívüli felmondása alapján;
3. az EnergyHub rendkívüli felmondása alapján;
4. ha azt a Felek bármelyike rendes felmondás útján írásban megszünteti;
5. a 9.1.1 pontban foglalt, Keretszerződésre vonatkozó határozott időtartam lejártával.
   * 1. A Felek megállapodása értelmében a Megrendelő megszűnik az alábbi esetekben:
6. ha azt a Felek közös megegyezéssel, írásban megszüntetik;
7. a Végső Felhasználó rendkívüli felmondása alapján;
8. az EnergyHub rendkívüli felmondása alapján;
9. a Megrendelőben foglalt határozott időtartam lejártával.
   * 1. A Felek a Megrendelő(k) rendes felmondással való megszüntetésének lehetőségét kifejezetten kizárják.
   1. **A Végső Felhasználó általi rendkívüli felmondás**

A Végső Felhasználó jogosult mind a jelen Keretszerződést, mind pedig a Megrendelőt az EnergyHub-bal közölt írásbeli nyilatkozattal rendkívüli felmondással megszüntetni az alábbi esetekben:

1. az EnergyHub a fizetési kötelezettsége teljesítésével késedelembe esik, és késedelmét a Végső Felhasználó erre irányuló írásbeli felszólításának kézhezvételétől számított tizenöt (15) napon belül nem orvosolja;
2. az EnergyHub a Szerződésben foglalt kötelezettségeit súlyosan megsérti és a szerződésszegését a Végső Felhasználó erre irányuló írásbeli felszólításának kézhezvételétől számított tizenöt (15) napon belül nem orvosolja; vagy
3. az EnergyHub-bal szemben jogerős bírósági határozat alapján csődeljárás, felszámolási eljárás, végelszámolási- vagy kényszertörlési eljárás indul.
   1. **Az EnergyHub általi rendkívüli felmondás**

Az EnergyHub jogosult mind a jelen Keretszerződést, mind pedig a Megrendelőt a Végső Felhasználóval közölt írásbeli nyilatkozattal rendkívüli felmondással megszüntetni az alábbi esetekben:

1. a Végső Felhasználó a Keretszerződésben és / vagy a Megrendelőben foglalt kötelezettségeit súlyosan megsérti és a szerződésszegését az EnergyHub erre irányuló írásbeli felszólításának kézhezvételétől számított tizenöt (15) napon belül nem orvosolja; vagy
2. a Végső Felhasználóval szemben jogerős bírósági határozat alapján csődeljárás, felszámolási eljárás, végelszámolási- vagy kényszertörlési eljárás indul.

A Felek rögzítik, hogy az EnergyHub rendkívüli felmondással jogosult továbbá megszüntetni a Megrendelőt, amennyiben a Végső Energiamegtakarítás mértéke nem éri el a 100,00 GJ-t.

* 1. **A Felek elszámolási kötelezettsége a Keretszerződés és / vagy a Megrendelő megszűnése esetén**
     1. A Keretszerződés és / vagy a Megrendelő megszűnése esetén a Felek további szolgáltatásokkal nem tartoznak és kötelesek egymással a Szerződés megszűnésének időpontját megelőzően nyújtott szolgáltatásaikkal elszámolni.
     2. A jelen Keretszerződés 9.2.1 (a)-(d) pontok szerinti, a Megrendelő 9.2.2 (a)-(c) pontok szerinti megszűnése esetén a Felek a vonatkozó jognyilatkozat hatályossá válásától számított, míg a 9.2.1 (e), valamint a 9.2.2 (d) szerinti esetben a határozott időtartam lejáratától számított 15 (tizenöt) Munkanapon belül kötelesek elszámolni egymással.

# a hitelesített energiamegtakarítás nem megfelelő megállapítása

* + 1. Arra az esetre, ha a Hivatal megállapítja, hogy az energiamegtakarítás, vagy annak egy része nem megfelelően került megállapításra (feltéve, hogy a nem megfelelő megállapítás okáért a Végső Felhasználó felelős) a Felek kötelezettséget vállalnak arra, hogy attól az időponttól számított 15 (tizenöt) Munkanapon belül számolnak el egymással, hogy a Végső Felhasználó az EnergyHub-tól a Hitelesített Energiamegtakarítás nem megfelelő megállapítására vonatkozó, Hivatal által hozott határozat másolatát és az EnergyHub Hitelesített Energiamegtakarítás nem megfelelően megállapított részére eső ellenérték összegére és egyéb igényei (kötbér, kártérítés) megtérítésére vonatkozó írásbeli felszólítását és számláját kézhez vette.
    2. Arra az esetre, ha a Hivatal megállapítja, hogy az energiamegtakarítás vagy annak egy része nem megfelelően került megállapításra, és ennek okáért az EnergyHub a felelős, a Végső Felhasználó a Hitelesített Energiamegtakarítás Hivatal megállapításával érintett részéért arányosan kapott Ellenérték 90 %-ának visszafizetésére köteles, míg a 10 %-át bánatpénzként megtarthatja. A Felek kötelezettséget vállalnak arra, hogy attól az időponttól számított 15 (tizenöt) Munkanapon belül számolnak el egymással, hogy a Végső Felhasználó az EnergyHub-tól a Hitelesített Energiamegtakarítás nem megfelelő megállapítására vonatkozó, Hivatal által hozott határozat másolatát és az EnergyHub Hitelesített Energiamegtakarítás nem megfelelő megállapítással érintett részére eső Ellenérték 90 %-ának megtérítésére vonatkozó írásbeli felszólítását és számviteli dokumentumait kézhez vette.

# Kártérítés, kártalanítás, kötbér

* 1. A jelen Keretszerződés megszegésével okozott károk megtérítésére a Ptk. rendelkezései az irányadók.
  2. A Végső Felhasználó nyilatkozik, hogy kifejezetten tudomással bír arról, hogy a Hitelesített Energiamegtakarítást az EnergyHub az Ehat. szerinti kötelezett felek számára kívánja értékesíteni, és ebből a célból az Ehat. szerinti kötelezett féllel a Hitelesített Energiamegtakarítások átruházásával összefüggésben az EnergyHub tárgyalásokat folytatott és folytat, továbbá e tárgyban már szerződést is kötött a kötelezett felekkel.
  3. A Végső Felhasználó az alábbiakban meghatározott kötbér-összegek fizetésére köteles a következő esetekben:
     1. abban az esetben, ha (i) a Végső Felhasználó a jelen Keretszerződésben és / vagy a Megrendelőn rögzített kötelezettségeit megszegi (ideértve különösen, de nem kizárólag a hibás, valótlan vagy hiányos adatszolgáltatás esetét és a 3.5 pontban rögzített kötelezettség megszegését) és ebből eredően a Hivatal a Hitelesített Energiamegtakarítást részben vagy egészben nem megfelelőnek állapítja meg, a Végső Felhasználó 50.000 HUF / nem megfelelően megállapított GJ összegű kötbért köteles fizetni érvénytelenített GJ / év mennyiségenként;
     2. abban az esetben, ha a Végső Felhasználó a jelen Keretszerződésben rögzített kötelezettségeinek a jelen Keretszerződésben rögzített határidőre nem tesz eleget, a Végső Felhasználó 5.000 HUF / késedelemmel érintett nap összegű késedelmi kötbért köteles fizetni az EnergyHub számára.
  4. A Felek a Megrendelőn a fentieken túl további kötbérfizetési kötelezettségekben állapodhatnak meg.
  5. Az EnergyHub a kötbér mellett érvényesítheti a kötbért meghaladó kárát.
  6. A Végső Felhasználó a jelen Keretszerződés 11.3, 11.4, és 11.5 pontjaiban rögzített fizetési kötelezettségének az EnergyHub arra irányuló fizetési felszólításának és vonatkozó számlájának kézhezvételét követő 15 (tizenöt) napon belül köteles eleget tenni.

# vis maior

A Felek kifejezetten akként állapodnak meg, hogy a COVID-19 okozta világjárvány és / vagy az orosz-ukrán konfliktus, és azok bármely következménye (ideértve, de nem kizárólag a gazdasági, logisztikai, pénzügyi, stb. természetű következményeket) (***Rendkívüli Események***) nem mentesítik a Feleket a jelen Keretszerződésből fakadó kötelezettségeik alól és a kötelezettségeik nem teljesítésével okozott károk megtérítésének felelőssége alól, és a Rendkívüli Események nem tekinthetők vis maior eseménynek, tekintet nélkül arra, hogy a Rendkívüli Események ténylegesen ismertek vagy előre láthatóak-e a Felek által a jelen Keretszerződés megkötésének időpontjában. Következésképpen, a Felek akkor is felelősséggel tartoznak a szerződésszegéssel okozott károkért, ha a szerződésszegést a Rendkívüli Események okozták. A Felek ekképpen kifejezetten lemondanak azon, a Ptk. 6:192. §-ban foglalt jogukról, hogy a jelen Keretszerződés bíróság általi módosítását kezdeményezzék a Rendkívüli Eseményekre hivatkozással.

# Teljességi záradék, módosítások

* 1. A jelen Keretszerződés bármely módosítása kizárólag írásban érvényes a Felek képviselői által cégszerűen aláírt okirattal.

# Részleges érvénytelenség

* 1. Ha a jelen Keretszerződés bármely rendelkezése érvénytelennek vagy kikényszeríthetetlennek bizonyul, vagy azzá válik, ez a jelen Keretszerződés fennmaradó rendelkezéseinek érvényességét nem érinti.
  2. A Felek megállapodnak, hogy bármely érvénytelennek vagy kikényszeríthetetlennek bizonyult rendelkezést egy olyan érvényes és kikényszeríthető rendelkezéssel helyettesítenek, amely gazdasági hatásait tekintve a lehető leginkább megfelel a helyettesítendő rendelkezésnek és a Felek abban kifejezett ügyleti akaratának.

# Titoktartás

* 1. A Felek vállalják, hogy bizalmasan kezelnek, és közvetlenül vagy közvetve nem fedik fel, nem hozzák harmadik személy (kivéve a Fél tanácsadóit és a jelen pontban meghatározott személyeket) tudomására a jelen Keretszerződés megkötésével vagy teljesítésével kapcsolatosan kapott vagy szerzett, vagy bármely Fél által a jelen Keretszerződés megkötéséhez vezető tárgyalásokon rendelkezésre bocsátott bizalmas információkat, melyek a jelen Keretszerződés tárgyára és/vagy rendelkezéseire vonatkoznak. E tilalom nem alkalmazandó:

1. ha az információ már köztudomású volt, mielőtt azt az adott Fél megkapta volna, vagy azután, hogy az adott Fél tudomására jutott köztudomású lett, de nem az alábbiak eredményeként: (a) jelen pontnak az adott Fél általi megsértése; vagy (b) a nyilvánosságra hozó személy a titoktartási kötelezettségét megszegi, és erről az adott Félnek tudomása van; vagy
2. ha az adott Fél az információ hozzáférhetővé tételére jogszabály vagy hatósági határozat rendelkezése alapján köteles azzal, hogy a hozzáférhetővé tétel kizárólag a jogszabály vagy hatósági határozat által megkívánt terjedelemben történhet; vagy
3. a Végső Felhasználó közreműködői irányában; vagy
4. az EnergyHub közreműködői irányában, az auditáló szervezet irányában, a Végső Energiamegtakarítást hitelesítő szervezet irányában, az Energymarket24 Kft. (cégjegyzékszám: 01-09-279403, székhely: 1112 Budapest, Budaörsi út 161.). továbbá azon kötelezett fél / felek irányában, akivel / akikkel az EnergyHub a Hitelesített Energiamegtakarítás értékesítésével kapcsolatban tárgyalásokat folytat és akiknek a Hitelesített Energiamegtakarítást az EnergyHub értékesíti; vagy
5. a Hivatal irányában.

# Értesítések és kézbesítés

* 1. Valamely Fél által a másik Félnek a jelen Keretszerződéssel összefüggésben küldött értesítések vagy más kommunikáció céljára a következő címek szolgálnak:

1. ha a Végső Felhasználó a címzett:

**BUDAPEST FŐVÁROS VII. KER. ERZSÉBETVÁROS ÖNKORMÁNYZATA**

kapcsolattartó név: Tóth Csaba

kapcsolattartó pozíció: …………………………………

cím: 1073 Budapest, Erzsébet körút 6.

email: toth.csaba@erzsebetvaros.hu

1. ha az EnergyHub a címzett:

**EnergyHub Energetikai Tanácsadó Kft.**

kapcsolattartó név: Zsemlye István

kapcsolattartó pozíció: Key account manager

cím: 1118 Budapest, Rétköz utca 5. III. em.

email: zsemlye.istvan@energyhub.hu

* 1. Valamely Fél által a másik Fél (a címzett Fél) részére küldött értesítés:

1. személyes kézbesítés esetén az átvételi elismervény címzett Fél általi aláírásának napján;
2. levélküldeményként való kézbesítés esetén a címzett Fél jelen Szerződés 16.1 pontja szerinti címére vagy a címzett Fél mindenkori cégjegyzékben szereplő címére történő kézbesítés napján

válik a címzett Féllel szemben hatályossá, azzal, hogy a postai szolgáltató útján, tértivevényes és ajánlott (avagy egyéb könyvelt (ajánlott, biztosított ajánlott külön szolgáltatással)) levélküldeményként a címzett Fél jelen Szerződés 16.1. pontja szerinti címére vagy a címzett Fél mindenkori cégjegyzékben szereplő címére szabályszerűen postára adott értesítés a postára adást követő ötödik (5.) naptári napon akkor is kézbesítettnek és ekként a címzett Féllel közöltnek kell tekinteni, ha a levélküldemény bármely okból nem volt ténylegesen kézbesíthető vagy arról a címzett Fél nem szerzett tudomást.

# Költségek

A jelen Keretszerződés elkészítésével és letárgyalásával, valamint a jelen Keretszerződésben foglalt más cselekményekkel összefüggésben minden Fél viseli a saját költségét.

# Nyilatkozatok

A Végső Felhasználó kifejezetten és visszavonhatatlanul hozzájárul ahhoz, hogy az EnergyHub a Beruházásból / Intézkedésből keletkező energiamegtakarításhoz kapcsolódóan információkat kérhessen a Végső Felhasználótól, a Beruházást / Intézkedést végző vállalkozótól és a Beruházásban / Intézkedésben közreműködő más harmadik személyektől, továbbá ahhoz, hogy az EnergyHub az Ehat. szerinti kötelezett felekkel tárgyalhasson a Hitelesített Energiamegtakarítás kötelezett fél számára történő értékesítéséről.

# Vegyes rendelkezések

* 1. A Felek vállalják, hogy a jelen Keretszerződésben rögzített kötelezettségeiket a jelen Keretszerződés rendelkezéseinek megfelelően, kiemelt gondossággal teljesítik.
  2. A Felek a jelen Keretszerződésben rögzített feladataikat teljes önállósággal és felelősséggel végzik. A jelen Keretszerződésben foglalt feladataik elvégzéséhez szükséges anyagi, technikai erőforrások biztosításáról a Felek maguk gondoskodnak, kivéve, ha a jelen Keretszerződés kifejezetten eltérően rendelkezik.
  3. A Felek kifejezetten és visszavonhatatlanul akként nyilatkoznak, az Ehat. és az Ehat. Vhr. által bevezetett energiahatékonysági kötelezettségi rendszert és annak szabályait ismerik, a kapcsolódó üzleti kockázatokról pedig tudomással bírnak, az ezzel kapcsolatos ismereteik hiányosságaira a jelen Keretszerződés megkötése, teljesítése és megszűnése, továbbá az abból eredő esetleges igényérvényesítés során nem hivatkozhatnak.
  4. A Felek rögzítik, hogy mind az EnergyHub, mind pedig a Végső Felhasználó a jelen Keretszerződésben foglalt kötelezettségei teljesítéséhez és jogai gyakorlásához jogosult közreműködő, alvállalkozó igénybevételére, akinek a tevékenységéért, magatartásáért és esetleges szerződésszegéséért úgy felel, mintha maga járt volna el.
  5. A Felek kötelezettséget vállalnak arra, hogy az adataikban bekövetkezett változást (cégnév, székhely, bankszámlaszám, csőd-, felszámolási- vagy végelszámolási eljárás megindulása, fúzió, jogutódlás stb.) – a bejelentés elmulasztásából eredő kárfelelősség terhe mellett – egymásnak haladéktalanul bejelentik.
  6. Jelen Szerződésben nem szabályozott kérdésekben a mindenkor hatályos Ptk. és az Ehat., továbbá Magyarország mindenkor hatályos jogszabályai irányadók.
  7. A Felek megállapodnak abban, hogy közvetlen tárgyalások útján rendeznek minden olyan nézeteltérést vagy vitát, amely közöttük a Szerződéssel kapcsolatban merül fel. Ha a Felek az említett közvetlen tárgyalások megkezdésétől számított 30 napon belül nem tudják megoldani a Szerződés alapján vagy azzal összefüggésben keletkezett jogvitájukat, úgy jogvitájukban a mindenkor hatályos Polgári Perrendtartásról szóló törvény szerint hatáskörrel és illetékességgel rendelkező bíróság jár el.
  8. Minden, a Szerződés megkötése után felmerülő, a Szerződés teljesítését akadályozó körülményről a Felek kölcsönösen kötelesek egymást haladéktalanul tájékoztatni.
  9. Amennyiben a jelen Szerződés / Megrendelő magyar és angol nyelven is készült, a két változat összeütközése esetén a magyar nyelvű változat az irányadó.

A Felek képviselői a jelen Keretszerződést – elolvasás és értelmezés után –, mint a Felek ügyleti akaratával mindenben megegyezőt, jóváhagyólag írták alá, 2 (két) példányban, amelyből 1 (egy) példány a Végső Felhasználót, 1 (egy) példány pedig az EnergyHub-ot illeti meg.

**Budapest, 2024. 10. 01.**

|  |  |
| --- | --- |
| **Végső Felhasználó** | **EnergyHub** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **BUDAPEST FŐVÁROS VII. KER. ERZSÉBETVÁROS ÖNKORMÁNYZATA** képviseli: Niedermüller Péter Polgármester | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **EnergyHub Energetikai Tanácsadó Kft.** képviseli: Tóth Zoltán Ügyvezető |

* + - 1. **számú Melléklet**

**ÁTADANDÓ DOKUMENTUMOK LISTÁJA**

Átadandó dokumentumok listája:

1. BTT/ITT/Első jogosulti megállapodás
2. A megvalósított Energiahatékonyság-javító Intézkedéshez vagy Beruházáshoz kapcsolódó adatszolgáltatás (Beruházás/Intézkedés előtti és utáni állapotról):
   * tervdokumentáció, beruházás műszaki leírása
   * tételes műszaki berendezés lista és paraméterek
   * a telephely érintett energiafogyasztásának éves adatai
   * az eszköz érintett energiafogyasztásának éves adatai
   * az érintett energianem forgalomarányos egységára, vagy 1 havi számla
   * várható energia megtakarítási értékek (naturáliában és költségben)
   * érintett berendezések üzemideje
   * gyártó berendezés vagy ahhoz kapcsolódó beruházás esetén a legyártott darabszám
   * beruházás komfort és technológia aránya (%)
   * addicionalitás kritériumainak igazolása
3. Megrendelő
4. A megvalósított energiahatékonyság-javító Intézkedéshez vagy Beruházáshoz kapcsolódó egyéb dokumentumok átadása (Beruházás / Intézkedés előtti és utáni állapotról):
   * fotódokumentáció a beruházást megelőző és követő állapotról
   * fénykép az érintett berendezésről a beruházás előtt és után
   * fénykép a régi, illetve az új adattábláról
   * eszköz műszaki adatlapja
   * kivitelezőtől elfogadott árajánlat és/vagy szerződés másolata
   * beruházáshoz kapcsolódó teljesítés igazolás, tételes számla eredeti példányának másolata
   * másolat az építési napló megnyitásáról vagy Megrendelő nyilatkozata a beruházás kezdésének dátumáról
   * műszaki átadás-átvételi jegyzőkönyv/aktiválási jegyzőkönyv másolata vagy Megrendelő nyilatkozata a beruházás befejezésének dátumáról
   * valóságnak megfelelően kitöltött auditálási adatszolgáltatás
5. Nyilatkozat arról, hogy a megvalósított energiahatékonyság-javító Intézkedéshez vagy Beruházáshoz milyen alternatív szakpolitikai intézkedést vesz/vett igénybe, valamint mekkora az igénybe vett vissza nem térítendő állami támogatás, adókedvezmény részaránya.
6. Nyilatkozat addicionalitásról
7. Kapcsolattartó adatlap
8. Zárási jegyzőkönyv