|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2024. október 22 - ei alakuló

ülésére

|  |  |
| --- | --- |
| **Tárgy:** | Javaslat tulajdonosi döntés meghozatalára társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzata 2024. évi költségvetéséről szóló 6/2024. (II.21.) önkormányzati rendelet 13. § (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Az előterjesztésben részletezett kiadások fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) rendeletében biztosítva van.

Budapest Főváros VII. kerület Erzsébetváros Önkormányzata Képviselő-testületének Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bekezdés a) pontja szerint *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió forintot;”*

A Vagyonrendelet 21. § (8) bekezdése alapján *„Az Önkormányzat költségvetését érintő, a*[*(3) bekezdés b)* pont](https://or.njt.hu/onkormanyzati-rendelet/647131#SZ21@BE3@POB)jában*, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 34104** **helyrajzi számú, Budapest VII. kerület, Csányi utca 7. szám** alatti társasház a gázvezeték felújítását kívánja megvalósítani.

A 2024.09.17. – én tartott közgyűlésen a tulajdonosok a következőkről döntöttek a jegyzőkönyv szerint (I./1. sz. melléklet):

***„2.2024. (09.17.) Határozat***

***A közgyűlés 3206/10000 igen 0/10000 nem, 0/10000 tartózkodás mellett úgy dönt, hogy a Társasházi gázvezeték felújítási munka elvégzésére a Profi Víz-Gáz-Villany Team Kft árajánlatát elfogadja 11.980.714,-Ft összegben. Továbbá úgy dönt, hogy felhatalmazza a közös képviseletet a szerződés megkötésére.***

***A munka finanszírozására célbefizetést eszközölnek, melynek összege: 556,-Ft/m2. Továbbá úgy dönt, hogy a célbefizetést 2024.10.31.-ig kell a tulajdonosoknak befizetni.”***

Az Önkormányzat a Társasházban 4053/10000 tulajdoni hányaddal rendelkezik a kataszteri lap szerint (I./2. sz. melléklet), mely alapterületben kifejezve 802 m2. A Társasház határozata szerint az eseti befizetések előírásával az I./3. sz. melléklet alapján az Önkormányzatot terhelő célbefizetés összege **445.912,- Forint** (556,-Ft × 802 m2).

A Társasház adószámát és bankszámlaszámát az I./4. sz. melléklet tartalmazza.

Az előterjesztésben fentebb részletezett kiadás fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) rendeletében biztosítva van.

**II.**

**A 33726** **helyrajzi számú, Budapest VII. kerület, Szövetség utca 30/C. szám** alatti társasház a gázhálózat felújítását kívánja megvalósítani.

A 2024.08.03 – i határidejű írásbeli szavazás jegyzőkönyve alapján a tulajdonosok a következőkről döntöttek (II./1. sz. melléklet):

***„Jelenlévők megállapítják, hogy a 2024.07.24. napján indult és 2024.08.02. napján lezárt írásbeli szavazás során a társasház – közösség 51,7% igen, 0% nem szavazattal, 0% tartózkodás mellett elfogadta a 1074 Budapest, Szövetség utca 30/c. társasházi gáz-hálózat felújítással kapcsolatos 3.000.000,-Ft összegű célbefizetést. A célbefizetés összegét a tulajdonosok m2 arányosan 2024. augusztus 31-ig részletekben, vagy egy összegben kötelesek megfizetni.”***

Az Önkormányzat a Társasházban 3606/10000 tulajdoni hányaddal rendelkezik a kataszteri lap szerint (II./2. sz. melléklet), mely alapterületben kifejezve 338 m2. A Társasház határozata szerint a célbefizetés előírásával a II./3. sz. melléklet alapján az Önkormányzatot terhelő célbefizetés összege **1.086.670,- Forint** (3.215,- Ft × 338 m2).

A Társasház bankszámlaszámát a II./3. sz. melléklet tartalmazza.

A Társasház adószámát a II./4. sz. melléklet tartalmazza.

Az előterjesztésben fentebb részletezett kiadás fedezete Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) rendeletében biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (X.22.) határozata a gázvezeték felújításának** **megvalósítására a 1077 Budapest VII. kerület Csányi utca 7. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 34104 helyrajzi számon nyilvántartott, természetben a 1077 Budapest VII. kerület, Csányi utca 7.** szám alatti társasházban az Önkormányzat 4053/10000 tulajdoni hányada, alapterületben kifejezve 802 m2 vonatkozásában a **gázvezeték felújításának** **megvalósítására** **a Társasház részére** a Budapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) önkormányzati rendeletének kiadási előirányzat terhére **445.912,- Forint** (556,-Ft × 802 m2) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2024. október 31.

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2024. (X.22.) határozata a gázhálózat felújításának megvalósítására a 1074 Budapest VII. kerület Szövetség utca 30/C. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága **úgy dönt, hogy a 33726 helyrajzi számon nyilvántartott, természetben a 1074 Budapest VII. kerület, Szövetség utca 30/C.** szám alatti társasházban az Önkormányzat 3606/10000 tulajdoni hányada, alapterületben kifejezve 338 m2 vonatkozásában **a gázhálózat felújításának megvalósítására a Társasház részére** aBudapest Főváros VII. Kerület Erzsébetváros Önkormányzata 2024. évi költségvetésről szóló 6/2024. (II.21.) önkormányzati rendeletének kiadási előirányzat terhére **1.086.670,- Forint** (3.215,- Ft × 338 m2) **befizetésre kerüljön a Társasház számlájára**.

**Felelős:** Niedermüller Péter polgármester

**Határidő:** 2024. október 31.

Budapest, 2024. október 9.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

I./1. sz. melléklet Csányi utca 7. Jegyzőkönyv

I./2. sz. melléklet Csányi utca 7. Kataszteri lap

I./3. sz. melléklet Csányi utca 7. Leosztó

I./4. sz. melléklet Csányi utca 7. Adószám, bankszámlaszám

II./1. sz. melléklet Szövetség utca 30/C. Jegyzőkönyv

II./2. sz. melléklet Szövetség utca 30/C. Kataszteri lap

II./3. sz. melléklet Szövetség utca 30/C. Leosztó, bankszámlaszám

II./4. sz. melléklet Szövetség utca 30/C. Adószám